คิงส์ไนต์

() เป็นวิดีโอเกมแนวเกมยิงเลื่อนที่พัฒนาและเผยแพร่โดยบริษัทสแควร์สำหรับแฟมิคอมและเอ็มเอสเอกซ์ เกมดังกล่าววางจำหน่ายในประเทศญี่ปุ่นเมื่อวันที่ 18 กันยายน ค.ศ. 1986 และในทวีปอเมริกาเหนือเมื่อ ค.ศ. 1989 ต่อมา เกมนี้ได้รับการเผยแพร่อีกครั้งสำหรับกลุ่มเวอร์ชวลคอนโซลของเครื่องเล่นเกมวีในประเทศญี่ปุ่นเมื่อวันที่ 27 พฤศจิกายน ค.ศ. 2007 และในทวีปอเมริกาเหนือเมื่อวันที่ 24 มีนาคม ค.ศ. 2008 ตามมาด้วยการเปิดตัวสู่เวอร์ชวลคอนโซลในประเทศญี่ปุ่นเมื่อวันที่ 4 กุมภาพันธ์ ค.ศ. 2015 สำหรับนินเท็นโด ทรีดีเอส และ 6 กรกฎาคม ค.ศ. 2016 สำหรับวียู

เกมดังกล่าวกลายเป็นเกมแรกในทวีปอเมริกาเหนือของบริษัทสแควร์ภายใต้บริษัทสแควร์ซอฟต์ซึ่งเป็นบริษัทสาขาเรดมันด์ โดยหน้าจอไตเติลของการเปิดตัวเมื่อ ค.ศ. 1986 ได้ให้เครดิตเวิกส์สำหรับการเขียนโปรแกรม *คิงส์ไนต์*ได้รับการเปิดตัวคร้ังที่สองใน ค.ศ. 1987 สำหรับเอ็นอีซี พีซี-8801เอ็มเคII เอสอาร์ และชาร์ป เอกซ์1 เกมเวอร์ชันนี้มีชื่อใหม่คือ*คิงส์ไนต์สเปเชียล*และวางจำหน่ายเฉพาะในประเทศญี่ปุ่นเท่านั้น นับเป็นเกมแรกที่ออกแบบโดยฮิโรโนบุ ซากางูจิ สำหรับแฟมิคอม ส่วนโนบูโอะ อูเอมัตสึ เป็นผู้ประพันธ์ดนตรีประกอบให้แก่*คิงส์ไนต์* นับเป็นผลงานดนตรีประกอบวิดีโอเกมชิ้นที่สามของอูเอมัตสึ

## โครงเรื่อง
*คิงส์ไนต์*เดินตามโครงเรื่องพื้นฐานที่คล้ายกับวิดีโอเกมเล่นตามบทบาทหลายเกมในยุคแฟมิคอม ซึ่งเจ้าหญิงแคลร์แห่งโอลเธียถูกลักพาตัวไปในอาณาจักรไอแซนเดอร์ และผู้เล่นจะต้องเลือกหนึ่งในสี่ตัวละครเอก (ได้แก่ อัศวินนักรบที่ชื่อ "เรย์ แจ็ก", พ่อมดที่ชื่อ "คาลิวา", สัตว์ประหลาดมหึมาที่ชื่อ "บารูซา" และเด็กหัวขโมยที่ชื่อ "โทบี") เพื่อฝึกและออกเดินทางเพื่อโจมตีปราสาทการ์กาตัว โดยกำจัดมังกรร้ายที่ชื่อทอลฟิดา รวมถึงช่วยชีวิตเจ้าหญิง

## รูปแบบการเล่น
thumb|right|ผู้เล่นต่อสู้กับศัตรูในด่านแรกโดยใช้เรย์ แจ็ก

*คิงส์ไนต์*เป็นเกมยิงเลื่อนแนวตั้งที่มีเป้าหมายหลักคือการหลบหรือทำลายศัตรู และสิ่งกีดขวางบนหน้าจอทั้งหมด อย่างไรก็ตาม ไอเทมต่าง ๆ ช่วยเพิ่มความลึกซึ้งให้แก่เกม ซึ่งในฐานะตัวละครใดก็ตาม ผู้เล่นสามารถรวบรวมเพาเวอร์-อัป ต่าง ๆ เพื่อเพิ่มเลเวลของตัวละคร (สูงสุดยี่สิบเลเวลต่อตัวละคร) ได้แก่: เพิ่มการกระโดดได้มากถึงเจ็ดเลเวล, เพิ่มความเร็วเจ็ดเลเวล, เพิ่มอาวุธสามเลเวล และเพิ่มโล่สามเลเวล นอกจากนี้ ยังมีไลฟ์อัป ซึ่งรวบรวมเพื่อเพิ่มมาตรชีวิตของตัวละคร และนอกจากนั้น ยังมีไลฟ์ดาวน์ที่ควรหลีกเลี่ยง ส่วนไอคอนบนหน้าจออื่น ๆ อาจส่งผลต่อด่านดังกล่าว เช่น ทางเข้า/ออกถ้ำที่ซ่อนอยู่ และ "ตัวเปิดเผยความลับ" ที่เผยให้เห็นหินที่ซ่อนอยู่ซึ่งขัดขวางการเดินไปข้างหน้า โดยในตอนท้าย มีชิ้นส่วนสี่ประเภทที่ต้องรวบรวมในแต่ละด่าน ซึ่งมีความสำคัญต่อการผ่านด่านสุดท้ายให้สำเร็จ ชิ้นส่วนเหล่านี้เป็นเพียงชิ้นส่วนเอ, บี, ซี และดี

แต่ละด่านจะมีเพาเวอร์-อัป, ธาตุแต่ละประเภท และถ้ำจำนวนมาก เนื่องจากถ้ำในแต่ละด่านจะมีธาตุอย่างน้อยหนึ่งประเภทอยู่เสมอ (ยังไม่รวมเพาเวอร์-อัป ต่าง ๆ) จึงมีความจำเป็นอย่างยิ่งที่ผู้เล่นจะต้องค้นหาธาตุเหล่านี้ให้พบ ซึ่งบรรดาถ้ำมักจะซ่อนอยู่และโดยทั่วไปจะอยู่กลางด่าน นอกจากนี้ ถ้ำยังมีรูปปั้นที่ยิงลูกไฟ และที่ปลายถ้ำแต่ละแห่งจะมีมังกรไว้ต่อสู้ เมื่อกำจัดมังกรได้แล้ว ผู้เล่นก็สามารถออกจากถ้ำและเล่นต่อในด่านต่อไปได้

## การพัฒนาและการตลาด

### ความแตกต่างระหว่างเวอร์ชัน
[thumb|left|เกม''คิงส์ไนต์''เวอร์ชัน[เอ็มเอสเอกซ์มีแถบด้านข้างแสดงบรรดาไอเทมที่ผู้เล่นได้รับ]]

ความแตกต่างไม่ได้มีอยู่แค่ใน*คิงส์ไนต์*เวอร์ชันแฟมิคอมและเอ็มเอสเอกซ์เท่านั้น แต่ยังรวมถึงเวอร์ชันญี่ปุ่นและอเมริกาเหนือ

โดยเกม*คิงส์ไนต์*เวอร์ชันญี่ปุ่น (แฟมิคอม) และเวอร์ชันอเมริกา (นินเท็นโดเอนเตอร์เทนเมนต์ซิสเตม) มีความแตกต่างกันเพียงเล็กน้อย โดยมีเพียงหน้าจอไตเติลเท่านั้นที่เป็นส่วนต่าง ซึ่งหน้าจอไตเติลของแต่ละเวอร์ชันได้แสดงลิขสิทธิ์และผู้จัดจำหน่าย

## หมายเหตุ

## อ้างอิง

## แหล่งข้อมูลอื่น
*  

หมวดหมู่:วิดีโอเกมที่ออกวางจำหน่ายในปี พ.ศ. 2529
หมวดหมู่:เกมสำหรับแฟมิคอม
หมวดหมู่:เกมยิงเลื่อนแนวตั้ง
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมผู้เล่นเดี่ยว